**Zaključci s 14. sjednice NVa – 16.06.2025.**

**DNEVNI RED:**

1. Usvajanje zapisnika sa 13. sjednice Nastavničkog vijeća održane 11. lipnja 2025. godine ,

2. Rezultati uspjeha učenika u prvim, drugim i 3.1 razredu na kraju nastavne godine,

3. Uspjeh učenika nakon provedenih razrednih ispita,

4. Pedagoške mjere (pohvale i nagrade),

5. Dopunski rad za učenike prvih, drugih, i 3.1 razreda od 20.6. do 09.7.2025. godine – raspored održavanja, informacija,

6. Zahtjev za priznavanje inozemne školske kvalifikacije za učenicu N.O.,

7. Razno.

**Točka 1)**

Otvara se rasprava glede teksta zapisnika 13. sjednice Nastavničkog vijeća održane 11. lipnja 2025. godine. Nakon što je utvrđeno kako primjedbi i nadopuna nema, ravnateljica isti daje na glasovanje. Tekst zapisnika je jednoglasno usvojen

**Točka 2)**

Pedagoginja J.B.A. izvještava Nastavničko vijeće vezano uz rezultate uspjeha učenika na kraju nastavne godine.

Ukupno je 11 razreda koji završavaju nastavnu godinu, a ukupni broj učenika iznosi 256. Godinu je prošao 201 učenik, od kojih je: 21 učenik prošao sa odličnim uspjehom, 125 učenika sa vrlo dobrim uspjehom i 55 učenika sa dobrim uspjehom.

Ukupno 53 učenika nisu zadovoljila na kraju nastavne godine. Jednu negativnu ocjenu imaju 32 učenika, 2 negativne ocjene ima 3 učenika, 4 i više negativnih ocjena ima 18 učenika.

Četiri učenika su neocijenjena i zbog zdravstvenih razloga polagat će razredne ispite u kolovozu (M.Š., 2.2 razred; K.H. 2.2 razred; G.S. 2.2 razred i N.K. 2.4 razred).

Uzorno vladanje ima 158 učenika, dobro 60 učenika, dok loše vladanje ima 34 učenika. (Četiri učenika su neocijenjena).

Ukupan broj izostanaka je 44 522, od toga 40 232 opravdanih i 4 290 neopravdanih.

**Točka 3)**

Voditeljica B:B. obavještava Nastavničko vijeće o uspjehu učenika nakon provedenih razrednih ispita.

Učenica 1.1 razreda L.K. je uspješno položila sve razredne ispite.

Učenica 1.2 razreda E.S. nije pristupila niti jednom razrednom ispitu te gubi pravo daljnjeg školovanja sukladno Članku 79., Točka 1. Zakona o odgoju i obrazovanju u osnovnoj i srednjoj školi.

Učenici 1.4 razreda S.Č. i I.C., kao i učenice 1.5 razreda N.B. i E.R. te učenik 2.4 razreda M.L. nisu pristupili razrednim ispitima stoga se upućuju na ponavljanje razreda.

Učenica 1.2 razreda M:Š. zbog zdravstvenih problema nije pristupila niti jednom razrednom ispitu te je otac učenice poslao zamolbu Razrednom vijeću da joj se omogući polaganje ispita u kolovozu.

Učenice 2.2 razreda G.S. i K.H. su zbog zdravstvenih problema predale zamolbu Razrednom vijeću da im se omogući polaganje razrednih ispita u kolovozu. Također, učenik 2.4 razreda, N.K., također zbog zdravstvenih problema moli da mu se omogući polaganje razrednih ispita u kolovozu.

Razredna vijeća su jednoglasno prihvatila odluke o odgodi polaganja razrednih ispita.

**Točka 4)**

Ravnateljica moli razrednike da predlože pedagoške mjere pohvala.

Pohvale Razrednog vijeća je dobilo 84 učenika, a pohvale Nastavničkog vijeća 20 učenika.

1.1 razred

L.K. - odličan uspjeh i uzorno vladanje

T.P. - odličan uspjeh i uzorno vladanje

1.2 razred

L.B. - odličan uspjeh i uzorno vladanje

I.M. - odličan uspjeh i uzorno vladanje

M.S. - odličan uspjeh i uzorno vladanje

D.Š. - odličan uspjeh i uzorno vladanje

1.3 razred

D.T. - odličan uspjeh i uzorno vladanje

1.4 razred

E.Š. - odličan uspjeh i uzorno vladanje

R.B. - odličan uspjeh i uzorno vladanje

1.5 razred

L.K. – odličan uspjeh i uzorno vladanje

2.1 razred

N.B.V. – za odličan uspjeh i uzorno vladanje

N.Ž. – za odličan uspjeh i uzorno vladanje

2.2 razred

I.F. – za odličan uspjeh i uzorno vladanje

I.U. – za odličan uspjeh i uzorno vladanje

2.3 razred

E.D. – za odličan uspjeh i uzorno vladanje

2.4 razred

M.Z.– za odličan uspjeh i uzorno vladanje

2.5 razred

A.V. – za odličan uspjeh i uzorno vladanje

3.1 razred

M.Č. - odličan uspjeh i uzorno vladanje

V.Ž. - odličan uspjeh i uzorno vladanje

F.Š. - odličan uspjeh i uzorno vladanje

V.P.G. - odličan uspjeh i uzorno vladanje

Nastavničko vijeće jednoglasno podržava prijedlog da se predloženim učenicima dodjele pohvale Nastavničkog vijeća.

**Točka 5)**

Dopunski rad će se održati u vremenu od 20. lipnja do 30.06. 2025. godine za ukupno 35 učenika naše škole. Raspored dopunskog rada će biti objavljen u srijedu 18. lipnja 2025. godine. Dopunski rad neće se održati 27. lipnja radi podjele svjedodžbi.

**Točka 6)**

Gospođa A.O. upućuje zahtjev Nastavničkom vijeću za priznavanje inozemne školske kvalifikacije i upis učenice N.O. u Ugostiteljsku školu, u II. razred za zanimanje Kuhar radi povratka iz Njemačke. Zahtjevu je priložena odgovarajuća dokumentacija. Postupak priznanja inozemne kvalifikacije vodi se prema Zakonu o priznavanju i vrednovanju inozemnih obrazovnih kvalifikacija, prema kojemu je škola dužna u roku od 30 dana donijeti rješenje u predmetu. Nastavničko vijeće jednoglasno donosi odluku o priznavanju razdoblja obrazovanja odnosno inozemne školske kvalifikacije i upisu učenice u 2.3 razredno odjeljenje za zanimanje Kuhar uz obvezu polaganja razlikovnih ispita za I. razred.

**Točka 7)**

Učenici 2.1 razreda P.Ž., P.P. i P.C. upućuju Nastavničkom vijeću zamolbu da od iduće godine umjesto izbornog predmeta vjeronauk slušaju etiku. Kao razlog napominju osobne razloge. Nastavničko vijeće jednoglasno prihvatilo zamolbe učenika.

Ravnateljica obavještava Nastavničko vijeće da će podjela svjedodžbi za učenike prvih, drugih i 3.1 razreda biti 27. lipnja i to prvim razredima u 8.00 sati, a drugim i 3.1 razredu u 9.00 sati. Maturanti dolaze 27. lipnja u 10.00 sati gdje će im u učionicama razrednici uručiti dokumente, a svečana podjela svjedodžbi o završnom radu bit će u videokonferencijskoj dvorani u 11.00 sati. Ravnateljica moli sve razrednike da pripreme knjige i pohvalnice za nagrađene učenike. Svjedodžba o završnom se dijeli u videokonferencijskoj.

Knjižničarka J.M. podsjeća razrednike da podsjete učenike da vrate sve knjige koje su posudili.

Ravnateljica izvještava Nastavničko vijeće da je dobila mail, kao odgovor na upit Agenciji za strukovno obrazovanje i obrazovanje odraslih vezano uz kadrovske uvjete i da je Agencija sastavila novi popis nastavnika koji će moći predavati određene module.

Ravnateljica iščitava Pravilnik o normi rada nastavnika u srednjoškolskoj ustanovi i izlaže prezentaciju o zaduženjima nastavnika.

Ravnateljica napominje da će se od dana 01.07. okupljati aktivi koji će intenzivno raditi na modularnoj nastavi.

Profesorica S.O. se obraća Nastavničkom vijeću o završetku ove izazovne nastavne godine.

Koordinatorica Državne mature I.P.T. podsjeća nastavnike da se danas održao ispit iz hrvatskog jezika (tekst + sažetak). Sutra, u utorak, 17. lipnja piše se esej iz hrvatskog jezika, a u srijedu 18. lipnja po rasporedu je ispit iz engleskog jezika u 9:00 sati.